Diari Oficial de la Generalitat Valenciana


Sumari del DOGV 7012, del 26-04-2013 (2013/3816)

Notificació de la resolució d'un recurs de reposició.
-----------------------------------------------------

### Dades del document

Número de DOGV
:   7012

Data del DOGV
:   26-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3816


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució d'un recurs de reposició. [2013/3816]  
No s'ha pogut notificar a la mercantil Midascon Campol, SL, en el domicili conegut per esta Administració, la resolució del subdirector general de Ports, Aeroports i Costes de data 21 de febrer de 2013. Se'n fa públic el text íntegre perquè el present anunci servisca de notificació.  
«Assumpte: Port de Benicarló. Recurs de reposició formulat per l'empresa Midascon Campol, SL, contra la resolució d'ingressos indeguts de 24 de setembre de 2012, per la qual es reconeix el dret de la mercantil a la devolució de la quantitat de 3.166,38 euros, derivada de les liquidacions practicades pel Servici de Gestió de Ports corresponents a les anualitats de 2007, 2008, 2009 i 2010 i al primer semestre de 2011 i relatives a l'explotació de les instal·lacions de subministrament de combustible en el port de Benicarló.  
Antecedents de fet   
1. Amb data 27 d'abril de 2005, es va dictar una resolució d'adjudicació de la concessió per a la construcció i explotació d'una estació de subministrament de combustible al port de Benicarló a favor de la mercantil Midascon-Campol, SL. Amb data 8 de setembre de 2006, es va dictar una resolució de suspensió de la concessió per un període de sis mesos, comptador des de l'endemà del 23 de maig de 2006.  
2. Amb data 13 d'abril de 2007, el director del Centre de Desenrotllament Marítim va dictar una resolució d'autorització provisional d'explotació d'una estació de subministrament de combustible, ja existent, en el port de Benicarló, a favor de la mercantil Midascon-Campol, SL.  
A conseqüència de l'explotació d'un punt de subministrament de combustible en el cas de l'autorització i de l'explotació de l'estació de subministrament en el cas de la concessió, l'Administració portuària ha practicat periòdicament les liquidacions corresponents derivades de les explotacions dites, basant-se en els criteris que hi consten.  
  
3. La mercantil no estigué d'acord amb el sistema de càlcul que efectua esta conselleria i, amb data 31 de desembre de 2011, el representant legal de la mercantil va presentar una sol·licitud de devolució d'ingressos indeguts efectuats, pel concepte de cànon d'activitat comercial, segons les liquidacions practicades pel Servici de Gestió de Ports, corresponents a les anualitats de 2007, 2008, 2009 i 2010 i al primer semestre de 2011 i relatives a l'explotació de les instal·lacions de subministrament de combustible al port de Benicarló.  
4. Amb data 24 de setembre de 2012, el Servici d'Administració de Ports dicta una resolució d'ingressos indeguts a favor de la mercantil, per import de 2.701,33 euros de principal més 465,05 euros en concepte d'interessos de demora. L'import d'ambdós conceptes és la quantitat de 3.166,38 euros.  
5. Amb data 26 d'octubre de 2012, César Gutiérrez Alonso, representant legal de Midascon-Campol, SL, interposa un recurs de reposició contra la resolució d'ingressos indeguts esmentada abans pels motius següents:  
a) Considera que el càlcul del cànon és idèntic tant respecte a l'autorització com respecte a la concessió. Així, entén que el càlcul del cànon ha de realitzar-se d'acord amb els criteris següents:  
- Sempre s'ha de prendre com a referència el combustible consumit durant l'exercici anterior.  
- S'establix com a obligatòria la regularització anual de les liquidacions a 1 de gener, confrontant les dades realment produïdes amb les estimades i aplicant a la mercantil les quantitats resultants d'esta liquidació definitiva, en més o en menys, segons siga procedent.  
- La liquidació es realitza per semestres avançats.  
- El període de referència temporal és l'any natural (exercici econòmic), és a dir, de l'1 de gener al 31 de desembre.  
b) Aplicant els criteris esmentats abans, la mercantil adjunta la liquidació efectuada per ella i conclou que la quantitat final que hauria de satisfer-se a la seua sol·licitud originària de devolució d'ingressos indeguts és de 59.533,43 euros de principal i 10.103,92 euros en concepte d'interés de demora.  
  
Consideracions jurídiques  
1. La competència per a resoldre este recurs correspon al subdirector general de Ports, Aeroports i Costes, segons el que establix el Decret 192/2012, de 21 de desembre, del Consell, que aprova el Reglament Orgànic i Funcional de la Conselleria d'Infraestructures, Territori i Medi Ambient.  
2. El recurs presentat complix els requisits relatius a acreditació de la representació, temps i forma d'acord amb la normativa esmentada abans i la LRJPAC, d'aplicació supletòria, per la qual cosa és procedent efectuar una anàlisi sobre el fons del recurs plantejat.  
  
  
3. El recurrent al·lega que desconeix la forma del càlcul efectuat per l'Administració. Respecte a açò, cal indicar que la conselleria ha fet el càlcul de les liquidacions seguint els criteris següents:  
  
- S'han utilitzat els criteris establits en les clàusules reguladores del cànon que figuren en els plecs de condicions del concurs obert de concessió per a la construcció i explotació d'una estació de combustible al port de Benicarló. En concret, la clàusula 4a de les prescripcions relatives als pactes i condicions definitòries dels drets i obligacions.  
  
- Per a la liquidació del cànon, pel que fa a la partida alçada per l'activitat, s'ha aplicat un 2 per cent sobre el volum de vendes de l'exercici anterior.  
- L'exercici econòmic sobre el qual s'aplica el cànon no correspon, com diu el recurrent, a l'any natural, entés com el període comprés entre l'1 de gener i el 31 de desembre, perquè l'inici de la liquidació del cànon per activitat industrial és el 10 de juny de 2006. Per tant, una primera liquidació es fa des del 10 de juny de 2006 fins al 30 de juny de 2006. A partir d'este moment, les dos primeres liquidacions van ser semestrals, prenent com a base la quantitat estimada que figura en els plecs, corresponent a l'any 2002, de 27.000 euros, ja que, fins que no transcórrega un any de subministrament real, és impossible conéixer el volum de vendes. Per tant, s'entén que l'exercici econòmic que es considera per al càlcul no és l'inici de l'any natural, sinó des de l'1 de juliol de 2006 fins al 30 de juny de 2007, i així successivament per a la resta de futurs exercicis econòmics. És a dir, el concepte d'exercici econòmic anterior és el que transcorre, per a totes les anualitats de la vida de la concessió, des de l'1 de juliol fins al 30 de juny de l'any següent.   
  
Excepte els dos primers semestres liquidats, en què es va prendre com a referència per al càlcul la quantitat indicada en els plecs de 27.000 euros, la resta de liquidacions semestrals es realitza basant-se en la informació facilitada pel concessionari mateix del volum de vendes de l'u de juliol de l'any anterior al trenta de juny de l'any en curs. Este és el criteri aplicat des d'esta Administració a la resta de concessions dels ports de titularitat de la Generalitat a la comunitat.   
  
- Segons el plec de condicions, l'inici de l'activitat industrial seria als quatre mesos de l'acta d'entrega de la superfície atorgada en concessió. Atés que l'acta d'entrega de la superfície és de 10 de febrer de 2006, l'inici de l'activitat és el 10 de juny de 2006, per la qual cosa no podem tindre informació de l'any natural, ja que l'inici de l'activitat és el 10 juny i, per consegüent, es pren la decisió que l'inici de l'exercici serà de l'1 de juliol de l'any en curs, fins al 30 de juny del següent.   
  
Amb estos criteris, tenim que va haver-hi una primera liquidació en què es factura activitat industrial que comprenia el període del 10 de juny de 2006 al 30 de juny de 2006.  
4. Basant-se en els criteris exposats, les liquidacions practicades han sigut les següents:  
  
  
  
Esta primera liquidació es practica per a l'ocupació de la superfície: «400 m² a 11,31 €/any», d'acord amb el cànon oferit l'any 2005.  
No se li aplica la partida per l'activitat durant els quatre primers mesos, ja que n'està exempta, com figura en els plecs de la concessió.  
  
  
  
  
L'import de l'activitat comercial d'esta liquidació es calcula basant-se en l'import oferit l'any 2005 «27.000,00 €», ja que no es disposava de dades reals sobre el volum de vendes realment efectuat.  
  
El 8 de setembre de 2006, el director del Centre de Desenrotllament Marítim autoritza la suspensió del termini concessional, comptat des de l'endemà del 23 de maig de 2006 i, per tant, no es practiquen liquidacions fins a l'alçament de la suspensió de la concessió.  
Per tant, a partir d'este moment les liquidacions practicades corresponen a l'autorització, i són les següents:  
Autorització administrativa a Misdascon-Campol per a l'explotació de la instal·lació de subministrament de combustible ja existent.  
Termini: 1 mes, comptador des del 15 d'abril de 2007, renovable a la tàcita fins a un màxim de 3 anys.  
Liquidacions practicades:  
  
  
  
En les dos últimes liquidacions s'advertix un error a favor de l'Administració, ja que el càlcul de l'activitat comercial es va fer sobre la base de 31.042 €/any en compte de 39.210 euros, que és la quantitat que figura en la resolució del director del Centre de Desenrotllament Marítim de 10 d'abril de 2007.  
A conseqüència d'estes dos liquidacions, figura un saldo a favor de l'Administració de 2.595,21 euros.  
El 26 d'abril de 2007, el director del Centre de Desenrotllament Marítim resol alçar la suspensió del termini concessional, suspensió que ha tingut lloc des del 24 de maig de 2006 fins al 30 d'abril de 2007.  
  
  
  
  
En primer lloc, l'import de l'activitat comercial d'esta liquidació es calcula basant-se en l'import oferit l'any 2005, «27.000,00 €».  
Este import, referit al primer any de la concessió, va ser calculat basant-se en els preus dels carburants l'any 2005 i, com que quan es va suspendre la concessió no havia transcorregut el primer any, l'import indicat abans s'ha d'actualitzar segons els preus del mercat de l'any 2007, per la qual cosa s'hauria d'haver actualitzat prenent com a base per a l'actualització la variació de l'IPC dels anys 2005 i 2006. En conseqüència, en resulta un saldo a favor de l'Administració de 988, 66 euros.  
  
  
Esta liquidació per ocupació de superfície es calcula sobre un preu per m²/any de 12,1032 euros, que dóna un resultat de 1.600,53 euros, al qual se li descompta l'excés abonat pel concessionari corresponent a la superfície pel període de paralització, del 24 de maig de 2006 al 30 de juny de 2006, que ascendix a 470, 99 euros.  
A partir de l'1 de maig de 2008, després d'acceptar el concessionari, de forma expressa, les noves condicions, es comença a liquidar tant per la instal·lació existent -que explotava en règim d'autorització- com per la que s'empara en la concessió de 2005 i correspon a les liquidacions següents:  
  
  
  
En relació amb l'import per l'activitat comercial, es prenen com a base per al càlcul les vendes de combustible corresponents al segon semestre de 2007, que, segons l'informe emés per Midascon-Campol, van ascendir a 774.296,24 euros. De l'import resultant, al calcular el 2 per cent se'ls compensa el que s'ha abonat en excés en la liquidació número 897918755977 a causa de la suspensió del termini concessional, que ascendix a un total de 1.553, 42 euros.  
  
  
  
En efectuar el càlcul de l'activitat industrial per al període comprés entre l'1 de juliol de 2008 i el 30 de juny de 2009, el concessionari, en compte de facilitar l'import de vendes al públic del combustible subministrat entre l'1 de juliol de 2007 i el 30 de juny de 2008, ens facilita de maig de 2007 a juny de 2008. Per tant, si apliquem el 2 per cent al valor de venda del període correcte, que ascendix a 2.279.862,53 euros, dóna un resultat de 45.597,25 euros. Per tant, hi ha una diferència a favor del concessionari de 6.087,7 euros, sense IVA.  
  
  
  
Respecte a l'activitat comercial:  
- Se li sol·licita a Midascon-Campol que informe del valor de venda al públic del combustible subministrat durant el període comprés entre l'1 de juliol de 2008 i el 30 de juny de 2009.  
- El concessionari emet l'informe corresponent al període sol·licitat en el qual indica un import d'1.201.041,34 euros i, aplicant-hi el 2 per cent ens dóna un import per activitat industrial, per al període de l'1 de juliol de 2009 al 30 de juny de 2010, de 24.020,83 euros.  
  
  
  
Estes dos liquidacions corresponen al primer semestre de 2010. La primera no conté cap partida per activitat, per les incidències a conseqüència de la posada en marxa d'una nova aplicació informàtica. La segona conté una partida de 12.019,13 euros, en què s'advertix un error aritmètic, ja que s'hauria d'haver liquidat per 11.911,70 euros. És a dir, hi ha una diferència a favor del concessionari de 197,43 euros.  
  
  
  
Respecte a l'activitat comercial:  
- Se sol·licita a Midascon-Campol que informe del valor de venda al públic del combustible subministrat durant el període comprés entre l'1 de juliol de 2009 i el 30 de juny de 2010.  
- El concessionari emet l'informe del període sol·licitat en el qual indica un import de 153.467,24 euros, i aplicant-hi el 2 per cent, ens dóna un import per activitat industrial, per al període de l'1 de juliol de 2010 al 30 de juny de 2011, de 3.069,34 euros.  
  
A la vista de tot això, resulta que s'han detectat errors a favor de l'Administració per l'import de 3.584,03 euros, corresponents a les liquidacions següents:  
  
  
  
I Midascon-Campol, SL, ha ingressat en excés la quantitat de 6.285,20 euros, corresponents a les liquidacions següents:  
  
  
  
En resulta un saldo a favor de Midascon-Campol, SL, de 2.701,33 euros.  
5. Aplicant l'interés legal a la quantitat ingressada a esta Administració per la mercantil Midascon-Campol, SL, la quantia final que s'ha de tornar a l'empresa és de 2.701,33 euros, més 465,05 euros d'interessos. Total a tornar: 3.166,38 euros.  
Per tant, resolc:  
  
Únic  
Desestimar el recurs de reposició formulat per l'empresa Midascon-Campol, SL,contra la resolució d'ingressos indeguts de 24 de setembre de 2012, per la qual es reconeix el dret de la mercantil a la devolució de la quantitat de 3.166,38 euros, derivada de liquidacions practicades pel Servici de Gestió de Ports corresponents a les anualitats de 2007, 2008, 2009 i 2010 i al primer semestre de 2011 i relatives a l'explotació de les instal·lacions de subministrament de combustible en el port de Benicarló.  
Contra esta resolució, que no esgota la via administrativa, s'hi pot interposar un recurs d'alçada davant el conseller d'Hisenda i Administració Pública, en el termini d'un mes comptador a partir de l'endemà de la notificació d'esta resolució, d'acord amb el que establix l'article 16 del Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana, sense perjuí de la interposició de qualsevol altre recurs que hom crega oportú».  
  
  
València, 21 de febrer de 2013.- El subdirector general de Ports, Aeroports i Costes: Josep Llin i Belda.